"અમે લવ મેરેજ કર્યા હતા. મારું જીવન નરક સમાન હતું અને પહેલી વાર મને પ્રેમ મળ્યો હતો. જેમ નદી દરિયાને મળવા દોટ મૂકે છે, તેમ મેં પણ વર્ષોની નફરત અને યાતનામાંથી છૂટવા મારા ભૂતપૂર્વ પતિ તરફ દોટ મૂકી હતી. મારા જીવનમાં એકાએક વસંત પ્રગટી હતી. થોડા જ સમયમાં હું પ્રેગનન્ટ થઈ. મને આજે પણ યાદ છે કે હું દોડીને હોમ પ્રેગનન્સી ટેસ્ટ કિટ ખરીદવા સ્ટોર પર ગઈ હતી. હું મમ્મી બનીશ, મારું પોતાનું બાળક હશે એ વિચાર જ દુનિયાની કોઈ પણ સ્ત્રીને રોમાંચિત કરી દે છે. પણ મારો એ રોમાંચ, મારા જીવનમાં ખુશીઓની એ વસંત બહુ લાંબું ન ટકી. મારા ભૂતપૂર્વ પતિએ દબાણ કરીને ગર્ભપાત કરાવી દીધું."